Eelnõu

N A R V A   L I N N A V O L I K O G U
O T S U S

Narva






„…….“…….........2010  nr…..
Päikese tn 16 maa-ala detailplaneeringu
vastuvõtmine ja avaliku väljapaneku korraldamine 

1. Asjaolud ja menetluse käik

Detailplaneeringu algatamise ettepaneku esitas Imege Grupp OÜ juhatuse liikme Aleksei Forstiman`i  isikus ning planeering algatati 19.06.2008 Narva Linnavolikogu otsusega nr 210. 
Vastuvõtmisele esitatud Päikese tn 16 maa-ala detailplaneeringus ei muudeta olemasolevaid krundipiire. Planeeringuga määratakse ehitusõiguse kahe ridaelamute ehitamiseks. Hoonete suurim lubatud kõrgus on kuni 10 m (2 korrust) ja lubatud ehitusalune pindala kuni 753 m². Krundi täisehitusprotsent on 26 % ja haljastusprotsent 45 %. Planeeringus on ettenähtud uue haljastuse istutamine. Juurdepääs krundile planeeritakse Päikese tn kaudu. Parkimine 10 autole on lahendatud krundisiseselt. Määratakse tehnovõrkude asukohad. Planeeringuala pindala on ca 0,3 ha.
Kehtiva Narva linna üldplaneeringu järgi on planeeritava ala maakasutuse sihtotstarbeks määratud 100% elamumaa. Käesolev detailplaneering ei sisalda üldplaneeringu muutmise ettepanekut ning on koostatud vastavuses Planeerimisseaduse ja lähteülesande nõuetega. 

10.02.2010 kooskõlastas Narva Linnavalitsuse Arhitektuuri- ja Linnaplaneerimise Amet OÜ Narva Ehitusprojekt poolt koostatud Päikese tn 16 maa-ala detailplaneeringu. 

2. Õiguslikud alused
2.1. Vastavalt kohaliku omavalitsuse korralduse seaduse § 22 lõikele 2, Planeerimisseaduse § 18 lõikele 1, lõike 2 punktile 2, lõikele 6, lõikele 61 ja lõike 7 punktile 2, § 19 punktile 1 kohalik omavalitsus teeb planeeringu vastuvõtmise otsuse ja korraldab planeeringu avaliku väljapaneku.
2.2. Narva Linna ehitusmääruse § 10 lõike 2 punkti 1 kohaselt linnavolikogu teeb otsuse planeeringu vastuvõtmiseks.
3. Otsus
Võtta vastu Päikese tn 16 maa-ala detailplaneering ja suunata avalikule väljapanekule.
4. Rakendussätted
4.1. Narva linna Arhitektuuri- ja Linnaplaneerimise Ametil avaldada otsus kohaliku omavalitsuse veebilehel ja ajalehes, milles Narva linn avaldab ametlikke teateid. 
4.2. Määrata detailplaneeringu avaliku väljapaneku korraldajaks Narva Linnavalitsuse Arhitektuuri- ja Linnaplaneerimise Amet.
4.3. Käesolev otsus jõustub teatavakstegemisest. 
4.4. Käesolevat otsust on võimalik vaidlustada Tartu Halduskohtu Jõhvi kohtumajas 30 päeva jooksul jõustumisest.

